
Referat de aprobare
privind aprobarea dezmembrării imobilului teren, în suprafață de 6936 mp, având NC 69232, situat în Drobeta Turnu Severin, B-dul Carol I, nr. 5

Având în vedere:
· necesitatea edificării unui ambulatoriu de specialitate necesar Spitalului General Căi Ferate în vederea asigurării asistenței medicale și dezvoltării serviciilor preexistente în folosul cetățenilor Municipiului Drobeta Turnu Severin; 
· adresa nr. 605/16.03.2026 a Spitalului General Căi Ferate Drobeta Turnu Severin;
· adresa formulată de Municipiul Drobeta Turnu Severin către Liceul de Transporturi Auto înregistrată sub nr. 9640/15.04.2026;
· acordul de principiu al Liceului de Transporturi Auto, nr. 1430/11.05.2026;
· referatul de admitere cu propunere de dezmembrare imobil nr. 19731/07.05.2026;
· dispozițiile art. 879 alin. (2) din Legea nr. 287/2009 privind Codul civil conform cărora ”imobilul înscris în cartea funciară se modifică și prin dezlipiri, dacă se desparte o parte din imobil sau se micșorează întinderea acestuia”;
· dispozițiile art. 880 alin. (1) din Legea nr. 287/2009 privind Codul civil conform cărora ”în caz de alipire sau dezlipire, imobilele rezultate se vor transcrie în cărți funciare noi, cu menționarea noului număr cadastral pentru fiecare imobil, iar cartea funciară sau, după caz, vechile cărți funciare se vor închide, fără a se mai putea redeschide pentru alte înscrieri”;
· dispozițiile art. 25 alin. (2) din Legea nr. 7/1996 privind cadastrul și publicitatea imobiliară conform cărora ”actele de alipire si dezlipire a imobilelor înscrise în cartea funciară se încheie în formă autentică”;	
· dispozițiile art. 27 din Legea nr. 7/1996 conform cărora ”imobilele ce aparțin domeniului public si privat al statului sau, după caz, al unității administrativ-teritoriale se vor înscrie în cărți funciare speciale ale unității administrativ - teritoriale pe care sunt situate, cu excepțiile prevăzute de lege, iar cărțile funciare speciale se țin de către birourile teritoriale ale oficiului teritorial”.
Pentru aceste considerente supun aprobării Consiliului local al municipiului Drobeta Turnu Severin proiectul de hotărâre privind dezmembrarea imobilului teren, în suprafață de 6936 mp, având NC 69232, situat în Drobeta Turnu Severin B-dul Carol I, nr. 5, în două loturi, după cum urmează:
-  Lotul 1, în suprafață de 4739 mp, identificat cu NC 73210;
-  Lotul 2, în suprafață de 2197 mp, identificat cu NC 73211.

INIȚIATOR,
VICEPRIMAR
                                                        Daniel Olimpiu Cîrjan

